Web Internet LLC

**Web Internet LLC**-ն (և ավելի ուշ **Web.com Inc**) հիմնադրել է, Բիլ Բլումֆիլդին 1997 թվականին, ով այն ժամանակ Web Service Company-ի նախագահն էր, որը ԱՄՆ-ում մետաղադրամով աշխատող լվացքի մեքենաների երկրորդ խոշորագույն ընկերությունն էր և ուներ «WEB» ապրանքանիշի առևտրային նշան, ինչի արդյունքում Web.com դոմենը դարձել է ընկերության սեփականությունը։ Web.com-ը սկզբում գործարկվել էր որպես վեբ պորտալ՝ առաջարկելով վճարովի որոնման արդյունքներ, առևտրային գնացուցակ, ապրանքների համեմատական որոնման համակարգ, ինչպես նաև անվճար վեբ-հիմնված @web.com էլփոստային ծառայություն տարբեր լեզուներով, սակայն այս բոլոր նախաձեռնությունները արդյունքում անհաջող էին: Աճը խթանելու և Web.com դոմենի գրանցման ու հոսթինգի ծառայությունները շուկա մտցնելու համար Ուիլ Փեմբլը 1999 թվականին նշանակվել է գործադիր տնօրեն։ Պարոն Փեմբլը ղեկավարել է Web.com-ի դոմենի անվան գրանցման և վեբ հոսթինգի ծառայությունների մշակումը, որոնք դարձել էն ընկերության հիմնական առաջարկները։ 2004 թվականին Ուիլ Փեմբլը գնել է բիզնես նրա մայր ընկերությունից՝ Web Services Company, Inc.-ից: Web.com-ը գնելուց կարճ ժամանակ անց պարոն Փեմբլը հիմնադրել է Perfect Privacy, LLC-ն՝ Web.com-իձեռնարկությունը, որը Web.com-ի հաճախորդներին մատուցում է մասնավոր դոմենի անվան գրանցման ծառայություններ:

Վիլ Փեմբլը 2005 թվականին վաճառել է Web.com ընկերությունը Interland, Inc.-ին։ Վաճառքից հետո Interland-ը փոխել է իր անվանումը Web.com։ Ընկերությունը շարունակել է առաջարկել ծառայություններ, ներառյալ ինքնուրույն և պրոֆեսիոնալ վեբ կայքերի դիզայն, վեբ հոսթինգ, էլեկտրոնային առևտուր, վեբ մարքեթինգ և էլփոստային ծառայություններ։ 2007 թվականի մարտի դրությամբ ընկերությանը ունեին մոտ 166,000 վճարող հոսթինգի բաժանորդներ։

Տարբեր վեբ ապրանքների և ծառայությունների հետ մեկտեղ, Web.com-ը փոքր բիզնեսներին, ձեռնարկատերերին և սպառողներին տրամադրում էր խորհուրդներ և հուշումներ՝ ուժեղ առցանց ներկայություն զարգացնելու համար։ Դա պատկանում էր Web.com, Interland, Trellix, և HostPro ապրանքանիշերին։

2007 թվականի սեպտեմբերի 30-ին Web.com-ը միավորվել է Website Pros-ի հետ՝ ձևավորելով նոր Web.com-ը։

## Պատմություն
Ընկերությունը իր կորպորատիվ արմատներով սկիզբ է առնում բազմամիլիարդանոց համակարգիչների արտադրող MicronPC-ից: MicronPC-ն մուտք է գործել վեբ ծառայությունների ոլորտ՝ 1999 թվականին ձեռք բերելով HostPro-ն: Երկու տարի անց նրանք միավորվել են Ատլանտայում, Ջորջիա նահանգում գտնվող Interland, Inc. հանրային ընկերության հետ: Միավորված ընկերությունը պահպանել է Interland անվանումը և վաճառել է համակարգիչների բիզնեսը՝ կենտրոնանալով ինտերնետային հոսթինգի վրա: Interland-ի հիմնական գործունեությունը վեբ ծառայությունների մատուցումն էր, ինչպիսիք են համատեղ և նվիրված հոսթինգը: 2001-2006 թվականների ընթացքում Interland-ը ձեռք է բերել բազմաթիվ հոսթինգային ընկերություններ, այդ թվում՝ Worldwide Internet Publishing Company, Innerhost, Dialtone, Interland, Burlee, Trellix, Communitech և WazooWeb: 2005 թվականի օգոստոսին Interland-ի տնօրենների խորհուրդը որոշել է նոր ղեկավարություն նշանակել՝ ընկերությունը վերափոխելու նպատակով: Այն հեռացրել է իր նախկին գործադիր տնօրեն Ջոել Քոչերին և նրան փոխարինել է Ջեֆ Սթիբելը։ Հաջորդ մի քանի ամիսների ընթացքում ընկերությսնը միացան նաև նոր գլխավոր տեխնոլոգիական տնօրեն՝ Վիկաս Ռիյսինգհանիին (VerticalOne-ի նախկին հիմնադիր և տեխնիկական տնօրեն) և նոր գլխավոր մարքեթինգի տնօրեն՝ Ջուդի Հաքեթին (CareerBuilder-ի նախկին տեղեկատվական տնօրեն)։ Ընկերությունը Web.com-ը ձեռք է բերել 2005 թվականի դեկտեմբերին 4.8 միլիոն դոլարով և իր անունը Interland-ից փոխել է Web.com-ի։

Web.com-ը ուներ 21 գրանցված արտոնագիր և պնդում էր, որ ունի վեբ հոսթինգի, ծրագրային ապահովման որպես ծառայություն, հաճախորդներին ուղղված կառավարման վահանակների և կայքերի կառուցման տարբեր ասպեկտների հիմնական հիմքում ընկած տեխնոլոգիան։ Այս արտոնագրերից մի քանիսը լիցենզավորված էին Hostopia-ին՝ մեծածախ վեբ հոսթինգի մատակարարին։ 2007 թվականի փետրվարի 1-ին Netcraft-ը Web.com-ը անվանել է ամենահուսալի հոսթինգային ընկերություններից մեկը։

Երբ ընկերությունը հայտնի էր որպես Interland, բաժնետոմսերը բարձրացել էին, ապա տուժել՝«Dot-com»-ից և դասվել՝ ԱՄՆ-ում գրանցված ընկերությունների 10 ամենավատ ցուցանիշների շարքում։ Սակայն, քանի որ ընկերությունը նոր ղեկավարություն է ներգրավել և անունը փոխել է Web.com-ի, բաժնետոմսերի գինը վերականգնվել է։ Website Pros-ի հետ միության պահին ընկերության բաժնետոմսերը փակվել են 7.15 դոլարով, ինչը եռակի աճ է 2005 թվականի օգոստոսին նոր ղեկավարության միանալուց ի վեր։  Ընկերության ֆինանսական հաշվետվությունների համաձայն՝ վերջին չորս եռամսյակներում Web.com-ը գրանցել է եկամուտների և բաժանորդների աճ, չնայած այն հանգամանքին, որ մինչև վերակազմավորումը մշտապես կորցրել էր եկամուտներ և բաժանորդներ։ 2007 թվականի առաջին եռամսյակում ընկերությունը հայտարարել է շահույթի աճի մասին, սակայն 2007 թվականի երկրորդ եռամսյակում ընկերությունը հայտնել է կորուստների մասին, հիմնականում միության հետ կապված ծախսերի պատճառով էր:

## Իրավական
Ընկերությունը ներգրավված էր եղել տարբեր դատական ​​​​գործընթացներում, որոնցից մի քանիսը նախորդել են web.com-ի ձեռքբերումը՝
* Նովելը 1999 թվականին հայց է ներկայացրել Interland-ի դեմ՝ պահանջելով հոնորարների թերվճարում: Այն դատարանից դուրս համաձայնության է եկել 2005 թվականին։
* Ընկերությունը 2000 թվականին հայց է ներկայացրել ապահովագրական ընկերության դեմ։ Գումարը կարգավորվել է, և Web.com-ը ստացել է 6 միլիոն դոլար։
* 2006 թվականի հունիսին Web.com-ը դատական ​​​​հայց է ներկայացրել Go Daddy-ի դեմ՝ պնդելով, որ Go Daddy-ի հոսթինգի և դոմենի պլանները խախտում են Web.com-ի արտոնագրերը։
* WebSource Media-ն ընկերությունը ձեռք է բերել 2006 թվականի մայիսի 24-ին սակայն հունիսի 23-ին Web.com-ը ներկայացրել է ձեռքբերումը չեղարկելու հայց, երբ իմացել է, որ WebSource-ը զբաղվել է «անարդար և խաբուսիկ գործողություններով և գործարար պրակտիկայով»։ Web.com-ը նշանակվել է գործարար գործունեությունը կառավարելու որպես կառավարչի գործակալ, երբ դատարանը որոշել է, որ այն կառավարի կառավարչը։

## Website Pros
2007 թվականի հունիսի 26-ին Website Pros-ը և Web.com-ը հայտարարել են, որ «երկու ընկերությունները ստորագրել են վերջնական միաձուլման համաձայնագիր»։ Website Pros-ը, որպես երկու ընկերություններից ամենամեծը, ձեռք է բերել Web.com-ը ընդհանուր առմամբ մոտ 130 միլիոն դոլարով, որից 25 միլիոնը կանխիկ, իսկ մնացածը՝ բաժնետոմսերով։ Web.com-ի ներկայացուցիչները, այդ թվում՝ Ջեֆ Սթիբելը որպես նոր նախագահ, կզբաղեցնեն Website Pro-ի տնօրենների խորհրդում յոթ տեղերից երկուսը։ Միությունը ավարտվել է 2007 թվականի հոկտեմբերի 1-ին։ Web.com-ի միությունից առաջ Website Pros-ը ձեռք էր բերել՝ 1ShoppingCart.com, LEADS.com, NetObjects, Renovation Experts.com և Submitawebsite ընկերությունները։

## Ծանոթագրություններ

Կատեգորիա:ԱՄՆ
Կատեգորիա:Ընկերություններ